**Zaključci**

 **sa 10. sjednice Školskog odbora Druge gimnazije Varaždin održane u četvrtak,**

**17. ožujka 2022. godine u 8.00 sati, u uredu ravnateljice**

**Nazočni članovi Školskog odbora:**

- Melita Mesarić i Mario Sambolec - iz reda osnivača,

- Višnja Horvat - iz reda nastavnika i stručnih suradnika,

- Marko Hrgar - iz reda radnika,

**Nenazočni članovi Školskog odbora:**

- Mario Lešina -iz reda osnivača,

- Smiljana Mudri - iz reda nastavnika i stručnih suradnika,

- Anita Car - iz reda roditelja.

**Predsjedavatelj sjednice:** Melita Mesarić, predsjednica

**Sjednici prisustvuju**: Zdravka Grđan, ravnateljica, Endrina Vuradin, voditeljica računovodstva i Marija Kašmo, tajnica koja vodi zapisnik.

**DNEVNI RED:**

1. Prihvaćanje zapisnika s prethodne sjednice (9. sjednica) – referent: predsjedavatelj

2. Davanje prethodne suglasnosti za zasnivanje radnog odnosa – referent: ravnateljica

3. Usvajanje Financijskog izvješća za 2021. godinu – referent: voditeljica računovodstva

4. Donošenje Odluke o raspodjeli rezultata za 2021. godinu – referent: voditeljica računovodstva

5. Prihvaćanje Izvješća o ostvarenim vlastitim prihodima za 2021. godinu i isplatama iz vlastitih prihoda – referent: ravnateljica

6. Ostala pitanja

**Ad.1) Prihvaćanje zapisnika s prethodne sjednice (9. sjednica)**

 Jednoglasno je prihvaćen zapisnik sa 9. sjednice Školskog odbora održane 23. prosinca 2021. godine.

**Ad.2**) **Davanje prethodne suglasnosti za zasnivanje radnog odnosa**

 **Jednoglasna O D L U K A**

**I.**

 Daje se prethodna suglasnost za **zasnivanje radnog odnosa** **na temelju članka 107. točka 10. podstavka 1. Zakona o odgoju i obrazovanju u osnovnoj i srednjoj školi -** zasnivanje radnog odnosa bez natječaja kada obavljanje poslova ne trpi odgodu (postupak natječaja je obustavljen jer se nije javila osoba koja ispunjava formalne uvjete natječaja, a radni odnos s prijavljenom kandidatkinjom neće biti zasnovan na određeno vrijeme do popune radnog mjesta na temelju ponovljenog natječaja u roku 5 mjeseci), za:

- **Petra Špoljar,** sveučilišna prvostupnica rusistike i njemačkog jezika i književnosti, na radnom mjestu nastavnice njemačkog jezika, puno radno vrijeme, određeno vrijeme od 18. ožujka 2022. do povratka odsutne radnice J. M. na rad odnosno do sklapanja ugovora na temelju natječaja ili drugi propisan način, odnosno dok traje potreba ali ne dulje od 60 dana.

**II.**

 Na temelju suglasnosti iz članka I. ove Odluke ravnateljica Škole donijet će odluku o zasnivanju radnog odnosa te sklopiti ugovor o radu s gore imenovanom.

**Ad.3) Usvajanje Financijskog izvješća za 2021. godinu**

**Jednoglasna O D L U K A**

Usvaja se godišnji izvještaj o izvršenju Financijskog plana Druge gimnazije Varaždin za 2021. godinu sa svim prilozima koji su u privitku zapisnika.

**Ad.4)** **Donošenje Odluke o raspodjeli rezultata za 2021. godinu**

 **Jednoglasna O D L U K A**

Višak prihoda u ukupnom iznosu od 343.862,00 kn iskazan u Financijskom izvještaju za 2021. godinu uključit će se u financijski plan za 2022. godinu kako je raspoređeno u Odluci o raspodjeli rezultata Druge gimnazije Varaždin (Odluka o raspodjeli rezultata Druge gimnazije Varaždin pod brojem KLASA: 400-04/22-01/7; URBROJ: 2186-145-04-22-1 od 17. ožujka 2022. nalazi se u privitku ovog zapisnika i njegov je sastavni dio.)

**Ad.5) Prihvaćanje Izvješća o ostvarenim vlastitim prihodima u 2021. godini i isplatama iz vlastitih prihoda**

 **Jednoglasna O D L U K A**

**I.**

 Školski odbor Druge gimnazije Varaždin prihvaća Izviješće o ostvarivanju i trošenju vlastitih prihoda za razdoblje 1.1.2021. do 31.12.2021. prema prihodima i rashodima iskazanim u Izviješću od 17. veljače 2022. godine, a sukladno Pravilniku o načinu korištenja vlastitih prihoda (Izvješće o ostvarenju i trošenju vlastitih prihoda Druge gimnazije Varaždin za razdoblje od 1.1.2021. do 31.12.2021. godine nalazi se u privitku ovog zapisnika i njegov je sastavni dio).

**II.**

Školski odbor Druge gimnazije Varaždin prihvaća Izvješće o isplati jednokatne naknade Marijani Horvat, kao voditeljici Erasmus+ projekta pod nazivom Mathbuster, u iznosu od 2.000,00 kn sukladno Pravilniku o kriterijima i mjerilima za isplatu dijela vlastitih prihoda zaposlenicima Druge gimnazije Varaždin i vanjskim suradnicima (Odluka o jednokratnoj naknadi voditeljici projekta KLASA:121-01/21 01/7; URBROJ:2186-145-01-21-1 od 27. prosinca 2021. godine nalazi se u privitku ovog zapisnika i njegov je sastavni je dio).

**Ad. 6) Ostala pitanja**

 Ravnateljica je informirala prisutne o školskim, pedagoškim i drugim aktivnostima koje su održane, koje su tijeku ili će uslijediti.

 Budući da je bio iscrpljen dnevni red i da su svi predmeti predviđeni dnevnim redom bili raspravljeni, predsjedavateljica sjednice Školskog odbora zaključila je sjednicu u 9.05 sati.

Zapisničar: Predsjedavatelj sjednice:

Marija Kašmo Predsjednica Školskog odbora:

 Melita Mesarić, dipl. uč.

KLASA: 007-04/22-01/1

URBROJ: 2186-145-04-22-2

U Varaždinu, 17. ožujka 2022.godine